În ediția specială de Paște de la FANATIK SUPERLIGA, Adi Ilie i-a povestit lui Horia Ivanovici despre miracolele pe care le-a auzit la Muntele Athos.
Adi Ilie susține că la Muntele Athos au avut loc multe miracole și că există mulți oameni care au mărturisit acest lucru. Chiar dacă nu a văzut, încă, cu ochii săi unul, “Cobra” crede că acest lucru este posibil prin puterea Sfinților Părinți și a rugăciunii de acolo.
Totodată, Adi Ilie i-a îndrumat pe români să creadă în Dumnezeu și să se roage câteva momente pe zi. La final, analistul FANATIK a oferit și un mesaj de Paște.
“Nu am văzut miracole, dar am auzit despre foarte multe. Sunt foarte multe cărți adevărate și multe mărturii de la oameni care povestesc.
Cu siguranță sunt lucruri care s-au întâmplat și care o să se întâmple cu credință foarte mult timp de acum încolo. De la rugăciuni pleacă totul.
Au fost oameni care puneau mâna de-asupra unei pietre și o spărgeau sau o mișcau. Fără să o atingă. Sunt miracole.
Sunt părinți care au nivel foarte mare și care cred și au văzut foarte multe lucruri. Pe noi ne îndrumă către credință și către o speranță în care să credem.
Trebuie să credem în Dumnezeu, chiar există. În Iisus Hristos și în Maica Domnului”, a spus Adi Ilie la FANATIK SUPERLIGA.
“Mesajul meu pentru români este să meargă la Biserică, pentru că este un lucru frumos și o tradiție la noi. Cu puțină rugăciune în fiecare zi, toate lucrurile se vor schimba și vor deveni mai bune”, a fost mesajul de Paște al lui Adi Ilie pentru români, la FANATIK SUPERLIGA CU HORIA IVANOVICI.